2. ΝΟΜΟΣ 5556 της 27 Ιουν./5 Ιουλ. 1932 Περί συμπληρώσεως του ν. 4639 περί αναγκαστικών συνεταιρισμών εγγείων βελτιώσεων. Άρθρ.1.-Προκειμένου περί έργων εγγείων βελτιώσεων, αφορώντων είτε την προστασίαν από των πλημμυρών ποταμού, είτε την άρδευσιν δια ποταμίων υδάτων, υπαγομένων εις περισσοτέρας περιφερείας, ή ανηκουσών εις πλείονα χωρία ή συνοικισμούς είναι δυνατόν δι' αποφάσεως του υπουργού της Γεωργίας να ιδρυθή αναγκαστικός συνεταιρισμός εγγείων βελτιώσεων τηρουμένων των κάτωθι διατυπώσεων. Εν τη αυτή αποφάσει του υπουργού της Γεωργίας ορίζονται και τα όρια της ζώνης εις ην θα εκταθή ο συνεταιρισμός. Άρθρ.10.-Ο παρών νόμος έχει εφαρμογήν και επί του ήδη εν ιδρύσει ευρισκομένου Πανθεσσαλικού Αναγκαστικού Συνεταιρισμού. Άρθρ.2.-Οι κάτοικοι των χωρίων ή συνοικισμών εκάστης περιφερείας, οίτινες είναι ιδιοκτήται καλλιεργησίμων γαιών εντός της ζώνης της υποκειμένης εις βελτίωσιν δια της εκτελέσεως των προβλεπομένων έργων, υπογράφουσι ψηφίσματα δι ων ορίζουσι τους προέδρους κοινοτήτων ή και τρίτους ως πληρεξουσίους αυτών προς υπογραφήν πρακτικού οριστικής ιδρύσεως του αναγκαστικού συνεταιρισμού και περαιτέρω προς υπογραφήν του καταστατικού και εκλογήν του διοικητικού συμβουλίου εν περιπτώσει ιδρύσεως συνεταιρισμών. Τα ψηφίσματα ταύτα είναι έγκυρα εφ' όσον έχουσιν υπογραφή παρά των 2/5 τουλάχιστον των εν τη ζώνη του συνεταιρισμού ιδιοκτητών. Το γνήσιον των ως άνω υπογραφών των κατοίκων βεβαιούται υποχρεωτικώς παρά των οικείων προέδρων των κοινοτήτων, δια δε τους τυχόν αγραμμάτους υπογράφει ο ιερεύς. Άρθρ.3.-Διά την ίδρυσιν του αναγκαστικού συνεταιρισμού ορίζεται δι' αποφάσεως του υπουργού της Γεωργίας ως έδρα μία εκ των εντός της περιοχής των έργων πόλεων ή κωμοπόλεων ένθα εδρεύει ειρηνοδικείον. Εις την έδραν της περιφερειακής εποπτικής αρχής εκάστης περιφερείας λαμβάνει χώραν γενική συνέλευσις των πληρεξουσίων των χωρίων και συνοικισμών της περιφερείας κατόπιν προσκλήσεως του οικείου προέδρου της εποπτικής αρχής, κοινοποιουμένης εις τους ενδιαφερομένους τουλάχιστον οχτώ ημέρας προ της συγκλήσεως. Κατά την ως άνω γενικήν συνέλευσιν ανακοινούται εις τους πληρεξουσίους μελέτη της Δ.Τ.Ε.Υ .Γ. αναφέρουσα τας λεπτομερείας της εκτελέσεως του έργου, την δαπάνην αυτών και τας συνεταιρικάς μερίδας κατά κατηγορίας γαιών. .676. 14.Δ.δ.1 Συνεταιρισμοί Εγγείων Βελτιώσεων Συνεταιρισμοί Εγγείων Βελτιώσεων 14.Δ.δ.2 Επί τη βάσει της ανωτέρω μελέτης υποβάλλεται προς υπογραφήν εις τους πληρεξουσίους πρακτικόν ιδρύσεως συνεταιρισμού. Δια τούτου θα ανατίθεται εις την περιφερειακήν εποπτικήν αρχήν και η σύνταξις του καταστατικού. Το πρωτόκολλον τούτο είναι έγκυρον εφ' όσον εντός δεκαπενθημέρου από της ημέρας της συνελεύσεως έχει υπογραφή υπό της πλειοψηφίας των πληρεξουσίων των χωρίων ή συνοικισμών της περιφερείας. Εις την αυτήν ως άνω συνέλευσιν λαμβάνει χώραν η εκλογή μεταξύ των παρόντων δύο αντιπροσώπων των χωρίων ή συνοικισμών εις την εποπτικήν αρχήν. Άρθρ.4.-Την ανωτέραν εποπτείαν του συνεταιρισμού ασκεί κεντρική εποπτική αρχή, αποτελουμένη εκ της ολομελείας των περιφερειακών εποπτικών αρχών, και το υπουργείον της Γεωργίας. Η έδρα της κεντρικής εποπτικής αρχής ορίζεται υπό του υπουργού της Γεωργίας ως ανωτέρω. Αύτη συνέρχεται ή προσκλήσει του προέδρου αυτής και ως τοιούτος θεωρείται ο νομάρχης της κατά τα ανωτέρω ορισθείσης έδρας, ή εντολή του υπουργού της Γεωργίας, ευρίσκεται δ’ εν απαρτία οσάκις είναι παρούσα η πλειοψηφία των μελών εκάστης περιφερειακής εποπτικής αρχής. Τα οδοιπορικά και η αποζημίωσις, καθοριζομένη εις δραχμάς εκατόν ημερησίως, των πληρεξουσίων των χωρίων ή συνοικισμών υποχρεούνται να καταβάλλουν οι οικείοι συνεταιρισμοί της τοιαύτης καταβολής εγκρινομένης υπό του αρμοδίου προϊσταμένου του γεωργικού γραφείου. Άρθρ.5.-Μετά την ίδρυσιν του συνεταιρισμού, ήτις πιστοποιείται δια των εν άρθρ. 3 πρωτοκόλλων εις πάσας τας ενδιαφερομένας δια το έργον περιφερείας, διατάσσεται υπό των περιφερειακών εποπτικών αρχών η σύνταξις εις έκαστον χωρίον ή συνοικιασμόν δηλώσεων περιλαμβανουσών την εις στρέμματα ιδιοκτησίαν εκάστου υποχρεουμένου να συμμετάσχη εις τον συνεταιρισμόν. Αι δηλώσεις αύται υπογράφονται υπό των αντιστοίχων ιδιοκτητών, εν περιπτώσει δε αρνήσεως τούτων υπό των πληρεξουσίων των χωρίων ή συνοικισμών, και υποβάλλονται υπ' αυτών εντός προθεσμίας οριζομένης υπό της περιφερειακής εποπτικής αρχής και μη υπερβαινούσης κατ' ανώτατον όριον τους δύο μήνας, εις το οικείον ειρηνοδικείον προς βεβαίωσιν της ακριβείας αυτών, αντίγραφον δε τούτων εις την περιφερειακήν εποπτικήν αρχήν. Μερίμνη του ειρηνοδίκου τοιχοκολλώνται επί δεκαπενθήμερον έξωθι του κοινοτικού καταστήματος ή της εκκλησίας του χωρίου μετά προσκλήσεως προς τους ενδιαφερομένους να υποβάλλουν τας τυχόν επ' αυτών αντιρρήσεις. Σελ.267 .677. Αι αντιρρήσεις υποβάλλονται εγγράφως εις τους ως άνω πληρεξουσίους, οίτινες οφείλουν να τας διαβιβάσουν εντός οκτώ ημερών εις τον ειρηνοδίκην προς επίλυσιν της διαφοράς. Ο ειρηνοδίκης δέον εντός ενός μηνός από της ημέρας της τοιχοκολλήσεως να υποβάλη τους οριστικούς στρεμματικούς καταλόγους τεθεωρημένους υπ' αυτού και των πληρεξουσίων των χωρίων ή συνοικισμών εις την περιφερειακήν εποπτικήν αρχήν. Αι τοιχοκολλήσεις βεβαιούνται δι' αποδεικτικού δικαστικού κλητήρος ή αστυνομίας ή του διδασκάλου του χωρίου. Άρθρ.6.-Μετά την υποβολήν των οριστικών στρεμματικών καταλόγων συγκαλείται κατόπιν προσκλήσεως του οικείου προέδρου της περιφερειακής εποπτικής αρχής νέα συνέλευσις των πληρεξουσίων των χωρίων ή συνοικισμών επί παρουσία της περιφερειακής εποπτικής αρχής, ή και μόνον του προέδρου αυτής, προς υπογραφήν του καταστατικού και εκλογήν του διοικητικού συμβουλίου του συνεταιρισμού. Η συνέλευσις αύτη θεωρείται εν απαρτία εφ' όσον οι παρόντες πληρεξούσιοι αντιπροσωπεύουν τόσα χωρία ή συνοικισμούς ώστε το σύνολον των εκτάσεων των υπαγομένων εις τα χωρία ταύτα και ευρισκομένων εντός της ζώνης του συνεταιρισμού να υπερβαίνη τα 2/5 του συνόλου των εκτάσεων της περιφερείας των ευρισκομένων εντός της αυτής ως άνω ζώνης. Αναγιγνώσκεται και υπογράφεται εν συνελεύσει το καταστατικόν του συνεταιρισμού, όπερ δέον να είναι το αυτό δια πάσας τας περιφερείας τας υπαγομένας εις τον συνεταιρισμόν, ελεγχόμενον επί τούτω υπό εντεταλμένου αντιπροσώπου του υπουργού της Γεωργίας. Το ούτως υπογραφέν καταστατικόν υπό των πληρεξουσίων των χωρίων ή συνοικισμών υποβάλλεται υπό των περιφερειακών εποπτικών αρχών μετά των σχετικών δηλώσεων και εγγράφων δια των προέδρων αυτών εις το υπουργείο Γεωργίας προς έγκρισιν. Μετά την υπό του υπουργού της Γεωργίας έγκρισιν του καταστατικού, οι πληρεξούσιοι των χωρίων και συνοικισμών εκάστης περιφερείας συνέρχονται, τη προσκλήσει του προέδρου της περιφερειακής τοπικής αρχής και επί παρουσία αυτού ή του εντεταλμένου μέλους της αυτής αρχής προβαίνουσιν εις την εκλογήν των αντιστοιχούντων εις την περιφέρειαν μελών του διοικητικού συμβουλίου. Σελ. 268 Ο αριθμός των τακτικών και αναπληρωματικών μελών ο εκλεγησόμενος εν εκάστη περιφερεία κανονίζεται υπό της κεντρικής εποπτικής αρχής, επί τη βάσει της εκτάσεως των αντιστοίχων ιδιοκτησιών. Ως τακτικά και αναπληρωματικά μέλη του συμβουλίου εκλέγονται οι λαβόντες τας περισσοτέρας ψήφους κατά σειράν επιτυχίας. Η έδρα του διοικητικού συμβουλίου του συνεταιρισμού είναι η αυτή προς την της κεντρικής εποπτικής αρχής. Άρθρ.7.-"Κατά τα λοιπά ισχύουσιν αι σχετικαί διατάξεις του ν. 4639, η δε γενική συνέλευσις των συνεταίρων συγκροτείται εξ αντιπροσώπων των εγγεγραμμένων ή υποχρεουμένων προς εγγραφήν μελών του συνεταιρισμού, εκλεγομένων υπ' αυτών δια πλειοψηφίας εν τοπική συνελεύσει. Ο αριθμός των μελών της γενικής συνελεύσεως ορίζεται δι' αποφάσεως του υπουργού της Γεωργίας από τριάκοντα μέχρις εξήκοντα. Τα μέλη της γενικής συνελεύσεως δέον να είναι εκ των εγγεγραμμένων ή υποχρεουμένων προς εγγραφήν εις τον συνεταιρισμόν, εκλέγονται δε υπό των τοπικών συνελεύσεων των μελών του συνεταιρισμού. Κατά την εκλογήν του τακτικού μέλους της γενικής συνελεύσεως του συνεταιρισμού εκλέγεται και αναπληρωτής τούτου ο λαβών τον μεγαλύτερον αριθμόν ψήφων μετά το τακτικόν μέλος. Ο αναπληρωτής αναπληροί το τακτικόν μέλος εν περιπτώσει απουσίας αυτού δι' οιανδήποτε αιτίαν. Οι εκλεγόμενοι διανύουσι τετραετή θητείαν, παρατεινομένην μέχρι της εκλογής των αντικαταστατών αυτών, ανακαλούνται δε καθ' ον τρόπον εξελέγησαν. Αι τοπικαί συνελεύσεις αποτελούνται εκ των εις εκάστην κοινότητα ή ομάδα κοινοτήτων εγγεγραμμένων ή υποχρεουμένων προς εγγραφήν μελών του συνεταιρισμού, συγκαλούνται δε αύται υπό της εποπτικής αρχής είτε αυτεπαγγέλτως είτε κατόπιν αιτήσεως του ενός δεκάτου των μελών της τοπικής συνελεύσεως. Η ημερησία διάταξις καταρτίζεται υπό της τοπικής εποπτικής αρχής. Η τοπική συνέλευσις ευρίσκεται εν απαρτία παρόντων των δύο πέμπτων τουλάχιστον των μελών αυτής. Εν περιπτώσει μη επιτεύξεως απαρτίας κατά την πρώτην συνεδρίασιν, η συνέλευσις συνέρχεται εις συνεδρίασιν την επομένην ημέραν εν τω αυτώ τόπω και χρόνω και με τα αυτά θέματα της ημερησίας διατάξεως, ευρίσκεται δε εν απαρτία με οσαδήποτε μέλη και αν παραστώσιν. .678. 14.Δ.δ.2 Συνεταιρισμοί Εγγείων Βελτιώσεων Δι' εκάστην τοπικήν συνέλευσιν τηρούνται πρακτικά, υπογραφόμενα υπό του υπό της συνελεύσεως οριζομένου προέδρου αυτής, των καθ' όμοιον τρόπον, οριζομένων δύο ψηφολεκτών και ενός πρακτικογράφου, πέντε τουλάχιστον εκ των παρευρεθέντων μελών και του παρόντος μέλους της εποπτικής αρχής, ή του αντιπροσώπου αυτής, ο οποίος ορίζεται υπ' αυτής άνευ περιορισμού τινος. Αντίγραφον των πρακτικών υποβάλλεται εις το υπουργείον Γεωργίας, την εποπτικήν αρχήν και τον συνεταιρισμόν υπό του αντιπροσώπου της εποπτικής αρχής. Η περιφέρεια εκάστης τοπικής συνελεύσεως, ήτις εκλέγει έναν αντιπρόσωπον, ορίζεται δι' αποφάσεως ειδικής επιτροπής, απαρτιζομένης εκ του επιθεωρητού της Γεωργίας, του επιθεωρητού των γεωργικών συνεταιρισμών και ενός αντιπροσώπου του Γεωργικού Επιμελητηρίου της περιφερείας του Συνεταιρισμού. Οι εν τη περιφερεία του συνεταιρισμού δήμοι έχουν ως αντιπρόσωπον αυτών εν τη γενική συνελεύσει του συνεταιρισμού τον δήμαρχον ή τον υπ' αυτού οριζόμενον αναπληρωτήν. Ούτος αντιπροσωπεύει τα μέλη του συνεταιρισμού τα οποία κατοικούσιν εις την περιφέρειαν του δήμου. Η επιτροπή συνέρχεται εν τη έδρα του συνεταιρισμού, συνεδριάζει υπό την προεδρίαν του επιθεωρητού της Γεωργίας και αποφασίζει κατά πλειοψηφίαν. Αι αποφάσεις αυτής υποβάλλονται εις το υπουργείον Γεωργίας προς έγκρισιν όπως ελήφθησαν ή μετά τροποποίησιν. Δια την συγκρότησιν της γενικής συνελεύσεως του συνεταιρισμού απαιτούνται τα δύο πέμπτα τουλάχιστον των μελών αυτής. Μη επιτευχθείσης απαρτίας κατά την πρώτην συνεδρίασιν η συνέλευσις συνέρχεται την επομένην ημέραν εν τω αυτώ τόπω και χρόνω και με τα αυτά θέματα της ημερησίας διατάξεως. Η δευτέρα αύτη συνέλευσις θεωρείται εν απαρτία παρόντων οσωνδήποτε μελών. Η γενική συνέλευσις των αντιπροσώπων υπογράφει το καταστατικόν του συνεταιρισμού, εκλέγει το διοικητικόν συμβούλιον και εν γένει αποφασίζει περί παντός ζητήματος αφορώντος τον συνεταιρισμόν κατά τας διατάξεις των νόμων και του καταστατικού. Η εκλογή των υπό του άρθρ. 2 του ν. 5556 προβλεπομένων πληρεξουσίων των χωρίων και συνοικισμών ενεργείται βάσει των διατάξεων του παρόντος καταργουμένης πάσης άλλης αντιθέτου διατάξεως. Οι ήδη λειτουργούντες αναγκαστικοί συνεταιρισμοί βάσει του ν. 5556 υποχρεούνται να προσαρμόσωσι τα καταστατικά αυτών προς τας διατάξεις του παρόντος νόμου". Ετροποποιήθη ως άνω υπό του άρθρ. 16 του ν. 6075/1934 (κατωτ. αριθ. 3). Άρθρ.8.-Εν περιπτώσει καθ' ην η εκτέλεσις των δια του παρόντος νόμου προβλεπομένων έργων εγγείων βελτιώσεων επιφέρει κατά την κρίσιν του υπουργού της Γεωργίας θετικήν και προφανή βελτίωσιν, δύναται ο αυτός υπουργός, προτάσει επιτροπής αποτελουμένης εκ του οικείου νομάρχου, διευθυντού κατασκευών, διοικητού χωροφυλακής, προέδρου επαγγελματιών και προϊσταμένου του γεωργικού γραφείου, να καθορίση ποσοστόν επί της όλης δαπάνης των έργων μέχρι 10% όπερ θα βαρύνη τους εντός της ζώνης του συνεταιρισμού ιδιοκτήτας αστικών κτημάτων. Το ποσόν θα εισπράττεται δι' ετησίων εισφορών. Ο τρόπος της κατανομής του ούτω προκύπτοντος ποσού εις τους υποχρέους προς εισφοράν καθορισθήσεται δια Δ/τος. Άρθρ.9.-Δια τα έργα των συνεταιρισμών των υπαγομένων εις τον παρόντα νόμον είναι δυνατόν δι' αποφάσεως του υπουργού της Γεωργίας εκδιδομένης προτάσει της Δ.Τ.Ε. κατόπιν συμφώνου γνώμης της γνωμοδοτικής επιτροπής του τμήματος γεωργικής υδραυλικής να ανατεθή η μελέτη και επίβλεψις εις την κεντρικήν υπηρεσίαν της Δ.Τ.Ε. ή εις όργανα οριζόμενα υπ' αυτής. 